**Dopune**

**Popisa isprava i službenih obrazaca u 2021.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaji, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopune važećeg Popisa isprava i obrazaca.

**Ministarstvo unutarnjih poslova**

Zakonom o putnim ispravama hrvatskih državljana (Narodne novine, br. 77/99, 133/02, 48/05, 74/09, 154/14, 82/15 i 42/20) propisano ja da hrvatski državljanin (u daljnjem tekstu: građanin) pod uvjetima propisanim ovim Zakonom ima pravo na putnu ispravu te da je putna isprava javna isprava kojom se dokazuje identitet i hrvatsko državljanstvo.

 Pravilnikom o obrascima i evidencijama putnih isprava hrvatskih državljana te načinu dostave i preuzimanja izrađenih putovnica (Narodne novine, br. 4/10, 22/10, 85/15, 118/15, 130/17 i 124/19) propisan se izgled i sadržaj obrasca putovnice, putnog lista, obrasca zahtjeva za izdavanje putovnice, obrasca zahtjeva za izdavanje i produženje roka valjanosti putnih isprava koje se izdaju prema međunarodnim ugovorima te sadržaj evidencija koje vodi pravna osoba ovlaštena za tehničku izradu putnih isprava.

Pravilnikom o izmjenama i dopunama Pravilnika o utvrđivanju cijene putovnice i putnog lista (Narodne novine, broj 6/21), propisana je mogućnost dostave biometrijske putovnice izdane u redovnom postupku, na adresu prebivališta ili boravišta na zahtjev podnositelja zahtjeva. Jednako tako, Rješenjem o izmjeni rješenja o utvrđivanju cijena obrazaca, registarskih, pokusnih, prenosivih i izvoznih pločica (Narodne novine, broj 6/21) propisana je mogućnost dostave obrasca vozačke dozvole izdane u redovnom postupku na adresu prebivališta ili boravišta na zahtjev podnositelja zahtjeva.

Slijedom navedenog, u Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), dodaju se isprave i obrasci kako slijedi:

|  |  |
| --- | --- |
| **Naziv isprave i službenog obrasca** | **Pravni izvor** |
| 1. Biometrijska putovnica u redovnom

postupku koja se na zahtjev podnositelja zahtjeva za izdavanje putovnice dostavlja na adresu prebivališta ili boravišta podnositelja zahtjeva1. Vozačka dozvola - redovni postupak -

koja se na zahtjev podnositelja zahtjeva za izdavanje vozačke dozvole dostavlja na adresu prebivališta ili boravišta podnositelja zahtjeva | Zakon o putnim ispravama hrvatskih državljana (Narodne novine, br. 77/99, 133/02, 48/05, 74/09, 154/14, 82/15 i 42/20)Pravilnik o obrascima i evidencijama putnih isprava hrvatskih državljana te načinu dostave i preuzimanja izrađenih putovnica (Narodne novine, br. 4/10, 22/10, 85/15, 118/15, 130/17 i 124/19)Pravilnik o izmjenama i dopunama Pravilnika o utvrđivanju cijene putovnice i putnog lista (Narodne novine, broj 6/21)Zakon o sigurnosti prometa na cestama (Narodne novine, br. 67/08, 48/10 – Odluka Ustavnog suda Republike Hrvatske, 74/11, 80/13,158/13 – Odluka i Rješenje Ustavnog suda Republike Hrvatske, 92/14, 64/15, 108/17, 70/19 i 42/20)Rješenje o izmjeni Rješenja o utvrđivanju cijena obrazaca, registarskih, pokusnih, prenosivih i izvoznih pločica (Narodne novine, broj 6/21)  |